ग्रामीण विकास मंत्रालय की ही रिपोर्ट बताती है कि यूपी में सबसे ज्यादा 1044 गांव बिना बिजली के हैं। इसके बाद ओडिशा का नंबर आता है। जहां के 666 गांव अंधेरे में हैं। बिहार में बिना बिजली वाले गांवों की संख्या 533 है। ऐसे में सौ फीसदी गांवों में बिजली पहुंचाने का मोदी सरकार का दावा गलत है। सौभाग्य योजना के तहत 1 करोड़ 60 लाख घरों को 11 अक्टूबर 2017 और 12 अक्टूबर 2018 के बीच बिजली पहुंचाने का लक्ष्य रखा गया था। इसका मतलब ये है कि हर महीने 50 लाख घरों को रोशन करना था। अभी का हाल देखें, तो ये काम 2019 के नवंबर महीने से पहले पूरा होने के कोई आसार नहीं हैं।